高世章

高世章，係音樂劇同電影作曲家。攞過「Richard Rodgers Development Award」、金馬獎及幾個音樂獎。作品被搬過上紐約卡內基音樂廳嘅舞台，並為美國公眾廣播電視台節目《The Puzzle Place》創作音樂。阿媽係兩屆「亞洲影后」同第一屆「金馬影后」尤敏，外祖父係粵劇名伶白玉堂，而「曼波女郎」葛蘭就係佢嘅伯娘。高氏喺美國西北大學讀音樂，之後到紐約大學專攻音樂劇作曲。

創作記錄 
2001年，憑音樂劇《Heading East》攞「Richard Rodgers Development Award」。

2002年，為中英劇團話劇《咖喱盆菜釀薯條》譜寫音樂。

2003年，為演戲家族粵語音樂劇《四川好人》作曲、編曲同做音樂總監，並憑該劇攞到香港戲劇協會搞第十三屆香港舞台劇獎「最佳創作音樂」，該劇之後四次公演。 

2004年，為張學友創意音樂劇《雪狼湖》國語版做音樂總監。

公職 
2011年，被政府委任做香港藝術發展局委員。2014年，再被委任。

2016年，被政府委任做香港演藝學院校董會成員。

高世章嘅網劇場
 CHINESE HELL - The official website of ROBERT LEE & LEON KO
 HEADING EAST - A MUSICAL - The official website

香港作曲家
香港鋼琴家
香港電影配樂家
香港華仁書院舊生
高氏